b'\n_START_ARTICLE_\nBaltasis delfinas\n_START_SECTION_\nPaplitimas\n_START_PARAGRAPH_\nPaplit\xc4\x99s arktiniuose ir subarktiniuose vandenyse, nuo 50\xc2\xb0 N iki 80\xc2\xb0 N. Kartais sutinkamas ir prie Lietuvos krant\xc5\xb3._NEWLINE_Pasaulin\xc4\x97 balt\xc5\xb3j\xc5\xb3 delfin\xc5\xb3 populiacija\xc2\xa0\xe2\x80\x93 ma\xc5\xbedaug 100000 individ\xc5\xb3. Lyginant su kitais banginiais, tai gana gausi populiacija, ta\xc4\x8diau daug ma\xc5\xbeesn\xc4\x97 u\xc5\xbe buvusi\xc4\x85 praeityje. Pagrindin\xc4\x97s populiacijos ma\xc5\xbe\xc4\x97jimo prie\xc5\xbeastys\xc2\xa0\xe2\x80\x93 vandens tar\xc5\xa1a ir nesaikinga med\xc5\xbeiokl\xc4\x97.\n_START_SECTION_\nGyvenimo b\xc5\xabdas\n_START_PARAGRAPH_\nBaltieji delfinai gyvena grup\xc4\x97mis, ta\xc4\x8diau jos n\xc4\x97ra stabilios\xc2\xa0\xe2\x80\x93 individai da\xc5\xbenai migruoja i\xc5\xa1 vienos grup\xc4\x97s \xc4\xaf kit\xc4\x85. Tvir\xc4\x8diausi socialiniai ry\xc5\xa1iai sieja motinas ir j\xc5\xb3 jauniklius. Jaunikliai pienu gali b\xc5\xabti maitinami iki dvej\xc5\xb3 met\xc5\xb3. Baltieji delfinai gana \xc5\xbeaismingi._NEWLINE_Plaukioja l\xc4\x97tai. Tai vieni i\xc5\xa1 nedaugelio bangini\xc5\xb3, galin\xc4\x8di\xc5\xb3 plaukti atbulomis._NEWLINE_Maitinasi daugiausiai \xc5\xbeuvimis. Taip pat \xc4\x97da galvakojus moliuskus, v\xc4\x97\xc5\xbeiagyvius.'